ಚುಟುಕು ವಿಶ್ವಕಪ್ ವೇಳಾಪಟ್ಟಿ ಪ್ರಕಟ, ಅಕ್ಟೋಬರ್ 23 ಕ್ಕೆ ಭಾರತ, ಪಾಕ್ ನಡುವೆ ಸಮರ ಮೆಲ್ಬೋರ್ನ್, ಜ.21 ಕಾಂಗರೂ ನಾಡಿನಲ್ಲಿ ನಡೆಯಲಿರುವ 8 ನೆ ಆವೃತ್ತಿ ಯ ಚುಟುಕು ವಿಶ್ವಕಪ್ ನ ವೇಳಾಪಟ್ಟಿ ಯನ್ನು ಐಸಿಸಿ ಪ್ರಕಟಿಸಿದೆ. ಅಕ್ಟೋಬರ್ 16 ರಿಂದ ನವೆಂಬರ್ 13 ರವರೆಗೂ ನಡೆಯಲಿರುವ ಸಮರದಲ್ಲಿ ಭಾರತ ಬಿ ಗುಂಪಿನಲ್ಲಿ ಸ್ಥಾನ ಪಡೆದಿದ್ದು, ಪಾಕಿಸ್ತಾನ, ಬಾಂಗ್ಲಾದೇಶ, ದಕ್ಷಿಣ ಆಫ್ರಿಕಾ ಹಾಗೂ ಅರ್ಹತಾ ಸುತ್ತಿನಲ್ಲಿ ಎ ಗುಂಪಿನಲ್ಲಿ ರನ್ನರ್ ಆಫ್ ತಂಡ ಹಾಗೂ ಬಿ ಗುಂಪಿನ ವಿಜೇತ ತಂಡಗಳು ಸ್ಥಾನ ಪಡೆದಿದೆ. ಅಕ್ಟೋಬರ್ 23 ರಂದು ಮೆಲ್ಬೋರ್ನ್ ನಲ್ಲಿ ಭಾರತ ಪಾಕಿಸ್ತಾನದ ಸವಾಲನ್ನು ಎದುರಿಸುವ ಮೂಲಕ ತನ್ನ ಅಭಿಯಾನ ಆರಂಭಿಸಿದರೆ, ಅಕ್ಟೋಬರ್ 27 ರಂದು ಎ ಗುಂಪಿನ ರನ್ನರ್ ಆಫ್ ತಂಡದೊಂದಿಗೆ, ಅಕ್ಟೋಬರ್ 30 ರಂದು ದಕ್ಷಿಣ ಆಫ್ರಿಕಾ ಹಾಗೂ ನವೆಂಬರ್ 2 ರಂದು ಬಾಂಗ್ಲಾದೇಶದ ಸವಾಲು ಸ್ವೀಕರಿಸಲಿದೆ. ನವೆಂಬರ್ 6 ರಂದು ಬಿ ಗ್ರೂಪ್ ನ ವಿಜೇತ ತಂಡದೊಂದಿಗೆ ಭಾರತ ಸೆಣಸಲಿದೆ. ಕಳೆದ ಬಾರಿ ಸೆಮಿಫೈನಲ್ ತಲುಪಲ್ಲಿ ವಿಫಲವಾಗಿದ್ದ ಭಾರತ ತಂಡ ಈ ಬಾರಿಯಾದರೂ ಚಾಂಪಿಯನ್ ಆಗಲಿ ಅಲ್ಲವೇ.